biswa921/orwiki-latest-pages-articles-raw huggingface dataset:
ଫୁଲ୍ଲରା ମନ୍ଦିର

ଫୁଲ୍ଲରା ମନ୍ଦିର ଭାରତର ପଶ୍ଚିମ ବଙ୍ଗ ପ୍ରଦେଶ ଅନ୍ତର୍ଗତ ବୀରଭୂମ ଜିଲ୍ଲାରେ ଥିବା ବୋଲପୁର ସବଡିଭିଜନ ଅନ୍ତର୍ଗତ ଲବପୁର ସିଡି ବ୍ଲକର ଫୁଲ୍ଲରା ଟାଉନରେ ଅବସ୍ଥିତ । ଏହା ଲଭପୂର (Labhpur) ନିକଟରେ ଅବସ୍ଥିତ । ବୋଲପୁର ଶାନ୍ତିନିକେତନ (Santiniketan) ଟାଉନଠାରୁ ଫୁଲ୍ଲରା ପ୍ରାୟ ୩୦ କିମି ଦୂରରେ ଅବସ୍ଥିତ । 

ଏହି ମନ୍ଦିରର ଗର୍ଭଗୃହରେ କୌଣସି ପ୍ରତିମୂର୍ତ୍ତି ବା ବିଗ୍ରହ ନାହିଁ । ସତୀ ଦେବୀଙ୍କ ପ୍ରତୀକ ଭାବରେ ଏକ ବଡ଼ ପ୍ରସ୍ତର ଖଣ୍ଡକୁ ଏଠାରେ ପୂଜା କରାଯାଏ । ସତୀଙ୍କର ଏକାବନ ଶକ୍ତିପୀଠ ମଧ୍ୟରୁ ଏହା ଗୋଟିଏ ।

ଇତିହାସ
300px|thumb|left|Fullara temple
ହିନ୍ଦୁ ପୁରାଣ (Hindu mythology) ଅନୁସାରେ ସତୀଙ୍କର ଶବ ଚାରିପାଖରେ ଶିବ ନୃତ୍ୟ କରି ତାହାକୁ ଖଣ୍ଡ ବିଖଣ୍ଡ କରିଥିଲେ ଓ ସେଥିରୁ ସତୀଙ୍କର ଫୁସଫୁସ ସେହି ଫୁଲରାରେ ପତିତ ହୋଇଥିଲା । ଏହି ମନ୍ଦିର ନିକଟରେ ଏକ ବିରାଟ ପୁଷ୍କରିଣୀ ଅଛି । ହନୁମାନ ଏହି ପୁଷ୍କରିଣୀରୁ ୧୦୮ ପଦ୍ମ ପୁଷ୍ପ ସଂଗ୍ରହ କରି ଦେବୀ ଦୂର୍ଗାଙ୍କ ପୂଜା କରୁଥିବା ଶ୍ରୀ ରାମଚନ୍ଦ୍ରଙ୍କୁ ପ୍ରଦାନ କରିଥିବା କୁହାଯାଏ । ଭାରତରେ ଥିବା ଏକାବନ ଶକ୍ତିପୀଠ ମଧ୍ୟରୁ ଏହା ଗୋଟିଏ ଭାବରେ ସମ୍ମାନ ଦିଆଯାଏ ।
ମେଳା 
ମାଘ ପୂର୍ଣମୀରୁ (Magh Purnima) ଆରମ୍ଭ କରି ଦଶ ଦିନ ପର୍ଯ୍ୟନ୍ତ ଏଠାରେ ଏକ ମେଳା ହୁଏ ।  

ଏହା ମଧ୍ୟ ଦେଖନ୍ତୁ  
 Attahas Fullora

ଆଧାର
 
ଶ୍ରେଣୀ:ପଶ୍ଚିମ ବଙ୍ଗର ହିନ୍ଦୁ ମନ୍ଦିର
କିସ୍ ମିସ୍

କିସ୍ ମିସ୍ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତ୍ରୀ ଝିଲିକ୍ ଭଟ୍ଟାଚାର୍ଯ୍ୟ । ସଞ୍ଜୀବ ରଥ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ସୁଶାନ୍ତ ମଣି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ବିଭିନ୍ନ ମୁଖ୍ୟ ଭୂମିକାରେ ଅଭିନୟ କରିଥିଲେ ସ୍ୱରାଜ ବାରିକ ଓ ଶିବାନୀ ସଙ୍ଗୀତା । ପୃଥ୍ୱୀରାଜ ନାୟକ, ନୀତୁ ସିଂହ, ସୋମେନ ପୂଜାରୀ, ଧରିତ୍ରୀ ଖଣ୍ଡୁଆଳ, ମାମୁନି ନନ୍ଦ, ବର୍ଷା, ଲିଙ୍କନ ପଟ୍ଟନାୟକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୨ ମସିହାର ଅଗଷ୍ଟ ୩୧ ତାରିଖରେ ଗଣେଶ ପୂଜା ସମୟରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

ଅଭିନୟ
 ସ୍ୱରାଜ ବାରିକ
 ଶିବାନୀ ସଙ୍ଗୀତା
 ପୃଥ୍ୱୀରାଜ ନାୟକ
 ନୀତୁ ସିଂହ
 ସୋମେନ ପୂଜାରୀ
 ଧରିତ୍ରୀ ଖଣ୍ଡୁଆଳ
 ମାମୁନି ନନ୍ଦ
 ବର୍ଷା
 ଲିଙ୍କନ ପଟ୍ଟନାୟକ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟମ ପାଢ଼ୀ, ଅନ୍ତରା ଚକ୍ରବର୍ତ୍ତୀ, ଶଶାଙ୍କ ଶେଖର, ଅମ୍ରିତା ନାୟକ, ସତ୍ୟଜିତ ପ୍ରଧାନ, ଜାଗୃତି ମିଶ୍ର, ତାରିକ୍ ଅଜିଜ୍, ଦୀପ୍ତିରେଖା ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଅଟ୍ଟହାସ ମନ୍ଦିର

ଅଟ୍ଟହାସ ମନ୍ଦିର, ଅନ୍ୟ ନାମ ଫୁଲ୍ଲରା ଅଟ୍ଟହାସ, ସତୀଙ୍କର ଏକ ଶକ୍ତି ପୀଠ ଭାବରେ ମାନ୍ୟତା ପାଏ ଯାହା ୫୧ ଶକ୍ତି ପୀଠ ମଧ୍ୟରୁ ଗୋଟିଏ ଓ ପୃଥିବୀର ସେହି ସ୍ଥାନରେ ସତୀଙ୍କର ଦେହ ଖଣ୍ଡ ଓ ଅଳଙ୍କାର ପଡିଥିବା ବିଶ୍ୱାସ କରାଯାଏ । ଏଠାରେ ଥିବା ବିଗ୍ରହ ଏତେ ବିରାଟ ଯେ ତାଙ୍କର ତଳ ଓଠ ୧୫ରୁ ୧୮ ଫୁଟ ଓସାର ଅଟେ । ଏଠାକୁ ବର୍ଷ ସାରା ହିନ୍ଦୁ ତୀର୍ଥ ଯାତ୍ରୀ ଆସନ୍ତି । ସେହି ସ୍ଥାନକୁ ଡିସେମ୍ବର ମାସରେ ଲୋକମାନେ ପିକନିକ କରିବାକୁ ଯାଆନ୍ତି ।

ସ୍ଥାନ

ବୀରଭୂମ ଜିଲ୍ଲାର ଲଭାପୁର ସ୍ଥାନରେ ଏହି ମନ୍ଦିର ଅବସ୍ଥିତ । ଲଭପୁର ଷ୍ଟେସନରୁ ୧.୨ କିମି ଦୂରରେ ସେହି ମନ୍ଦିର ଅବସ୍ଥିତ ।  
 
ଅଟ୍ଟହାସ ନାମରେ ଶକ୍ତିପୀଠ  
thumb|left|ସତୀ ଦେବୀଙ୍କର ଶବ ଧରି ଶିବ ଯାଉଛନ୍ତି ।
ଅତି ଉଚ୍ଚ ସ୍ୱରକୁ ଅଟ୍ଟ କୁହାଯାଏ ଓ ହାସ ଅର୍ଥ ହସିବା । ଏହି ଦୁଇ ଶବ୍ଦ ମିଶ୍ରଣରେ ଅଟ୍ଟହାସ ଶବ୍ଦ ପ୍ରସ୍ତୁତ ହୋଇଛି । ଅଟ୍ଟହାସ ମନ୍ଦିରକୁ ଏକ ଶକ୍ତି ପୀଠର ମର୍ଯ୍ୟାଦା ଦିଆଯାଏ । ଶକ୍ତି ପୀଠରେ ପୂଜା କରିବା ଶାକ୍ତ ଗୋଷ୍ଠୀଙ୍କର ଏକ ମୂଖ୍ୟ ସ୍ଥଳ ଅଟେ । ଏହି ଶକ୍ତି ପୀଠଗୁଡ଼ିକ ସେହି ସ୍ଥାନ ଯେଉଁଠାରେ ମୃତ୍ୟୁ ପରେ ସତୀଙ୍କର ଖଣ୍ଡ ବିଖଣ୍ଡିତ ଶରୀରର ଅଂଶ ଭୂମିରେ ପତିତ ହୋଇଥିଲା । ଶରୀରର ଅଂଶଗୁଡିକ ପଡ଼ିଥିବା ସ୍ଥାନରେ ମନ୍ଦିର ତିଆରି କରି ପବିତ୍ର କରାଯାଇଛି । ଏହି କାହାଣୀର ଆରମ୍ଭ ଦକ୍ଷ ଯଜ୍ଞରୁ ଆରମ୍ଭ ହୋଇଛି ଯେଉଁଠାରେ ସତୀ ଯଜ୍ଞ ଅଗ୍ନିକୁଣ୍ଡରେ ଝାସ ଦେଇଥିଲେ । ସେହି ଅଟ୍ଟହାସ ସ୍ଥାନରେ ସତୀଙ୍କର ଜିଭ ପଡ଼ିଥିବା କୁହାଯାଏ । ପ୍ରତ୍ୟେକ ଶକ୍ତି ପୀଠରେ (Shakti Peetha) କାଳଭୈରବ (Kalabhairava) ନାମ ସମ୍ପୃକ୍ତ ଥାଏ । ଏହି ଶକ୍ତିପୀଠକୁ ଫୁଲରା ଓ କାଳଭୈରବକୁ ବିଶ୍ୱେଶ ନାମ ଦିଆଯାଇଛି । ସଂସ୍କୃତ ଭାଷାରେ ଥିବା ୫୧ଟି ଅକ୍ଷର ସହିତ ସମନ୍ୱୟ କରି ୫୧ଟି ଶକ୍ତିପୀଠ ତିଆରି କରାଯାଇଛି ।

ଏହା ମଧ୍ୟ ଦେଖନ୍ତୁ 
 Fullara, ଲଭପୁର ନିକଟରେ 

ଆଧାର

ଶ୍ରେଣୀ:ପଶ୍ଚିମ ବଙ୍ଗର ହିନ୍ଦୁ ମନ୍ଦିର
ମହାବାହୁ (ଓଡ଼ିଆ କଥାଚିତ୍ର)

ମହାବାହୁ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରମେଶ ବାରିକ ଓ କେ ତମନ୍ନା । ଶରଣାରବିନ୍ଦ ଓଝା ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅଭିନେତା ଶ୍ରୀତମ ଦାସ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଆକାଶ ଦାସନାୟକ, ପୁନମ ମିଶ୍ର ଓ ତନୁଶ୍ରୀ ଦାଶ । ଶ୍ରୀତମ ଦାସ, ଉଷସୀ ମିଶ୍ର, ହରିହର ମହାପାତ୍ର, ତପି ମିଶ୍ର, ଦେବେନ୍ଦ୍ର ପତି, ଦିବ୍ୟା, ଐଶ୍ୱର୍ଯ୍ୟା, କେ. ତମନ୍ନା, ଦେବି ବାରିକ, ସରୋଜ ଦାଶ, ରବି ମଲ୍ଲିକ, ପ୍ରଦୀପ ଦେବତା, ଲିପାକ୍ଷେୟ ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୨୨ ମସିହାର ସେପ୍ଟେମ୍ବର ୨ ତରିଖରେ ଏହି କଥାଚିତ୍ରଟି ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

ଅଭିନୟ

 ଆକାଶ ଦାସନାୟକ
 ପୁନମ ମିଶ୍ର
 ତନୁଶ୍ରୀ ଦାଶ
 ଶ୍ରୀତମ ଦାସ
 ଉଷସୀ ମିଶ୍ର
 ହରିହର ମହାପାତ୍ର
 ତପି ମିଶ୍ର
 ଦେବେନ୍ଦ୍ର ପତି
 ଦିବ୍ୟା
 ଐଶ୍ୱର୍ଯ୍ୟା
 କେ. ତମନ୍ନା
 ଦେବି ବାରିକ
 ସରୋଜ ଦାଶ
 ରବି ମଲ୍ଲିକ
 ପ୍ରଦୀପ ଦେବତା
 ଲିପାକ୍ଷେୟ ଦାସ (ଶିଶୁ କଳାକାର)

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଶରଣାରବିନ୍ଦ ଓଝା ଓ ପ୍ରେମାନନ୍ଦ ଏହି କଥାଚିତ୍ରଟିର ଗୀତ ରଚନା କରିଥିଲେ । ଦୀପ୍ତିରେଖା ପାଢ଼ୀ, ହ୍ୟୁମାନ ସାଗର, ଅଳକା ଅଭିଲେଖା, ଶଶାଙ୍କ ଶେଖର, ସୌରଭ ଭରଦ୍ୱାଜ, ଅନ୍ତରା ଚକ୍ରବର୍ତ୍ତୀ, ଚରଣ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଏଡିୟୁ ଗୋଦାର

ଏଡିୟୁ ଗୋଦାର ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସ୍ୱସ୍ତିକ ଚୌଧୁରୀ । ନିର୍ଦ୍ଦେଶକ ଅମର୍ତ୍ତ୍ୟ ଭଟ୍ଟାଚାର୍ଯ୍ୟ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଓ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର କିଶଳୟ ରାୟ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଚୌଧୁରୀ ବିକାଶ ଦାସ, ସୁଧଶ୍ରୀ ମଧୁସ୍ମିତା, ଚୌଧୁରୀ ଜୟପ୍ରକାଶ ଦାସ, ଦୀପନ୍ୱିତ ଦାଶମହାପାତ୍ର, ଶଙ୍କର ବସୁ ମଲ୍ଲିକ, ଅଭିଶେକ ଗିରି, ସ୍ୱସ୍ତିକ ଚୌଧୁରୀ, ଶ୍ୱେତପଦ୍ମା ଶତପଥୀ, ସୁମିତ ପଣ୍ଡା, ସନ୍ଦୀପ ବଳ, ଶ୍ରୀଧର ମାର୍ଥା, ବାନିକାନ୍ତ ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଚୌଧୁରୀ ବିକାଶ ଦାସ
 ସୁଧଶ୍ରୀ ମଧୁସ୍ମିତା
 ଚୌଧୁରୀ ଜୟପ୍ରକାଶ ଦାସ
 ଦୀପନ୍ୱିତ ଦାଶମହାପାତ୍ର
 ଶଙ୍କର ବସୁ ମଲ୍ଲିକ
 ସ୍ୱସ୍ତିକ ଚୌଧୁରୀ
 ଅଭିଶେକ ଗିରି
 ଶ୍ୱେତପଦ୍ମା ଶତପଥୀ
 ସୁମିତ ପଣ୍ଡା
 ସନ୍ଦୀପ ବଳ
 ଶ୍ରୀଧର ମାର୍ଥା
 ବାନିକାନ୍ତ ମିଶ୍ର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ କିଶଳୟ ରାୟ ।

ଗୀତ

 ମୁକ୍ତିଲାଭ 
ଏହି କଥାଚିତ୍ରଟି ୨୦୨୨ ମସିହାର ସେପ୍ଟେମ୍ବର ୨ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ୪୩ତମ ମସ୍କୋ ଇଣ୍ଟରନ୍ୟାସନାଲ୍ ଫିଲ୍ମ ଫେଷ୍ଟିଭାଲରେ ଏହି କଥାଚିତ୍ରଟି ପ୍ରଦର୍ଶିତ ହୋଇଥିଲା । କଥାଚିତ୍ର ଜଗତର ଜଣାଶୁଣା ନିର୍ଦ୍ଦେଶକ ଅନୁରାଗ କଶ୍ୟପ ଓ ଜଣାଶୁଣା ସମୀକ୍ଷକ ତରଣ ଆଦର୍ଶ ଆଦି ଏହି କଥାଚିତ୍ରଟିର ପ୍ରଶଂସା କରିଥିଲେ । ଏହି କଥାଚିତ୍ରଟି ଭାରତ ବାହାରେ ଡିଜିଟାଲି ଆମେରିକା ଓ କାନାଡ଼ାରେ ମୁକ୍ତିଲାଭ କରିଥିଲା ।

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଅହମଦାବାଦ କାଳୀ ବାଡ଼ି

ଅହମଦାବାଦ କାଳୀ ବାଡ଼ି (, , Devnagari: अहमदाबाद काली बारी) ଏକ ହିନ୍ଦୁ ମନ୍ଦିର ଯାହା ଦେବୀ କାଳୀଙ୍କୁ ଉତ୍ସର୍ଗ କରାଯାଇଛି । ଏହା ଭାରତର ଅହମଦାବାଦରେ ଏକ ବେଙ୍ଗଲୀ ସଂସ୍କୃତି (Bengali Culture) କେନ୍ଦ୍ର ରୂପେ ପରିଚିତ । ପଶ୍ଚିମ ଅହମଦାବାଦର କାଳୀ ବାଡ଼ି ରୋଡ଼ରେ ୨୦୧୪ ମସିହାରେ ଏହି ମନ୍ଦିର ପ୍ରତିଷ୍ଠିତ ହୋଇଥିଲା ।   

ଇତିହାସ  

ଅହମଦାବାଦର ସାଂସ୍କ୍ରୁତିକ ସଂଘ ଏହି ମନ୍ଦିରକୁ ୨୦୧୪ମସିହାରେ ତିଆରି କରେଇଥିଲେ ଯାହା ଗୁଜରାଟର ସବୁଠାରୁ ପୁରାତନ ଅନୁଷ୍ଠନ ଅଟେ । 

ଦୂର୍ଗା ପୂଜା ନିମନ୍ତେ ଏହି ମନ୍ଦିର ପରିଚିତ ଓ ପ୍ରତିବର୍ଷ ମନ୍ଦିର ସଂଲଗ୍ନ ପଡ଼ିଆରେ ଏହି ପୂଜା ଅନୁଷ୍ଠିତ ହୁଏ । ପ୍ରାୟ ୮୦ ବର୍ଷ ପୂର୍ବେ ଏହି ମନ୍ଦିର ପରିଚାଳନା ଗୋଷ୍ଠୀ ଅହମଦାବାଦର ପ୍ରଥମ ଦୁର୍ଗା ପୂଜା ପାଳନ କରିଥିଲେ । ୨୦୨୨ ମସିହାରେ ଏହା ୮୫ ତମ ଦୂର୍ଗା ପୂଜା ପାଳନ କରିଥିଲେ ।   

ସ୍ଥାପତ୍ୟ

ପାରମ୍ପରିକ ବଙ୍ଗାଳୀ କୁଟୀର ଶୈଳୀର ଉପମାରେ ଓ ବଙ୍ଗାଳୀ ସ୍ଥାପତ୍ୟ ଅନୁସାରେ ଏହି ମନ୍ଦିର ତିଆରି ହୋଇଥିଲା । ମନ୍ଦିରର ମୂଳ କୋଠା ବଙ୍ଗାଳୀ ସ୍ଥାପତ୍ୟର (Bengal architecture) ଏକ ଉଦାହରଣ ଯାହା ପାରମ୍ପରିକ ବଙ୍ଗାଳୀ କୁଟୀର ଶୈଳୀରେ ତିଆରି ହୋଇଛି । 

ଗ୍ୟାଲେରି  

 ଆଧାର

ଶ୍ରେଣୀ:ଅହମଦାବାଦର ହିନ୍ଦୁ ମନ୍ଦିର
ଚୁମ୍‌କି ସେ' ତ ପାଣିରେ ବୁଡ଼ିବ ନାହିଁକି

ଚୁମ୍‌କି ସେ' ତ ପାଣିରେ ବୁଡ଼ିବ ନାହିଁକି ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଉପହାର ଭଦ୍ରା । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଗିରିଶ ମହାନ୍ତି । ସଙ୍ଗୀତକାର ବିଭୂତି ଭୂଷଣ ଗଡ଼ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଶ୍ରେୟାନ ନାୟକ ଓ ଉପାସନା ମହାନ୍ତି । ପ୍ରଦ୍ୟୁମ୍ନ ଲେଙ୍କା, ପୁଷ୍ପା ପଣ୍ଡା, ଜ୍ୟୋତି ମିଶ୍ର, ଚୌଧୁରୀ ବିକାଶ ଦାସ, ଶକ୍ତି ବରାଳ, ପ୍ରଜ୍ଞା ଖଟୁଆ, ତପି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ସ୍ୱରାଜ ବାରିକ, ଭୂମିକା ଦାଶ ଓ ଅନୁଭ ସୌର୍ଯ୍ୟା ଏହି କଥାଚିତ୍ରଟିରେ ଅତିଥି କଳାକାର ଭାବରେ ଅଭିନୟ କରିଥିଲେ ।

ଏହି କଥାଚିତ୍ରଟିର ୨୦୨୨ ମସିହାର ସେପ୍ଟେମ୍ବର ୧୬ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ଓଡ଼ିଶାରେ ୩୭ଟି ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

ଅଭିନୟ
 ଶ୍ରେୟାନ ନାୟକ - ସାଗର 
 ଉପାସନା ମହାନ୍ତି - ଚୁମ୍‌କି
 ପ୍ରଦ୍ୟୁମ୍ନ ଲେଙ୍କା - ସାଗରର ବାପା
 ପୁଷ୍ପା ପଣ୍ଡା - ସାଗରର ମାଆ
 ଜ୍ୟୋତି ମିଶ୍ର - ମୃଣାଳ
 ଚୌଧୁରୀ ବିକାଶ ଦାସ
 ଶକ୍ତି ବରାଳ - ଡାକ୍ତର
 ପ୍ରଜ୍ଞା ଖଟୁଆ - ସାହେବ
 ତପି ମିଶ୍ର 
 ସ୍ୱରାଜ ବାରିକ (ଅତିଥି କଳାକାର)
 ଭୂମିକା ଦାଶ (ଅତିଥି କଳାକାର)
 ଅନୁଭା ସୌର୍ଯ୍ୟା (ଅତିଥି କଳାକାର)

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୂଷଣ ଗଡ଼ନାୟକ । ଭରଦ୍ୱାଜ ପଣ୍ଡା, ସନ୍ତୋଷ ପଣ୍ଡା, ବିଭୂତି ଭୂଷଣ ଗଡ଼ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଉଦିତ ନାରାୟଣ, ହ୍ୟୁମାନ ସାଗର, କୁମାର ସାନୁ, ସ୍ୱୟମ ପାଢ଼ୀ, ମଣ୍ଟୁ ଛୁରୀଆ, ପପୁ ପମ ପମ, ଅସୀମା ପଣ୍ଡା, ଅନ୍ତରା ଚକ୍ରବର୍ତ୍ତୀ, ଦୀପ୍ତିରେଖା ପାଢ଼ୀ, ଅର୍ପିତା ଚୌଧୁରୀ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଫେରି ଆସୁଥିବି କୋଳକୁ ତୋ'ର

ଫେରି ଆସୁଥିବି କୋଳକୁ ତୋ'ର ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତା ରବି ମିଶ୍ର । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଗୁଡ୍‌ଲୀ ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜ୍ୟୋତିପ୍ରକାଶ ପଣ୍ଡା ଓ ପୁନମ ମିଶ୍ର । ସଲୋନି, ରବି ମିଶ୍ର, ବିରେନ ମିଶ୍ର, ପ୍ରେମାଞ୍ଜନ ପରିଡ଼ା, ବିଜୁ ବଡ଼ଜେନା, ଗୁଡି, ଧିରେନ ମିଶ୍ର, ଶୈଳେନ୍ଦ୍ର, ଭିକାରୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ସେପ୍ଟେମ୍ବର ୧୮ ତାରିଖରେ ଜୀ ସାର୍ଥକରେ ପ୍ରସାରିତ ହୋଇଥିଲା ।

ଅଭିନୟ
 ଜ୍ୟୋତିପ୍ରକାଶ ପଣ୍ଡା
 ପୁନମ ମିଶ୍ର
 ସଲୋନି
 ବିଜୁ ବଡ଼ଜେନା
 ପ୍ରେମାଞ୍ଜନ ପରିଡ଼ା
 ବିରେନ ମିଶ୍ର
 ଗୁଡି
 ଧିରେନ ମିଶ୍ର
 ଶୈଳନ୍ଦ୍ର
 ଭିକାରୀ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲୀ ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟମ ପାଢ଼ୀ, ନେହା ନିହାରିକା, ମଣ୍ଟୁ ଛୁରୀଆ, ଲିପ୍ସା ମହାପାତ୍ର, ସିଧିସ୍ନା ବିନ୍ଧାଣୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ୭ ସେପ୍ଟେମ୍ବର ୨୦୨୨ରେ ଏହି କଥାଚିତ୍ରଟିର ଗୀତଗୁଡ଼ିକ ମୁକ୍ତିଲାଭ କରିଥିଲା ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ବାଳୀ - ଦ ସେଭିଅର୍

ବାଳୀ - ଦ ସେଭିଅର୍ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୂର୍ଯ୍ୟକାନ୍ତ ସାମଲ । କେ. ମୂରଲୀକ୍ରିଷ୍ଣା ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୂର୍ଯ୍ୟକାନ୍ତ ସାମଲ ଓ ମାମା ସାମଲ । ମନୋଜ ମିଶ୍ର, ଅଶ୍ରୁମୋଚନ ମହାନ୍ତି, ସ୍ମିତା ମହାନ୍ତି, ଚୌଧୁରୀ ଜୟପ୍ରକାଶ ଦାସ, ହରିହର ମହାପାତ୍ର, ଚିନ୍ତାମଣି ବିଶ୍ୱାଳ, ଶୁଭ୍ରାଂଶୁ ମହାନ୍ତି, ବାପି ରାୟ, ଜ୍ଞାନ, ବାକ୍ ରବି, ଶମ୍ଭୁ ଖୁଣ୍ଟିଆ, ଲୀନା ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ସେପ୍ଟେମ୍ବର ୨୩ ତାରିଖରେ ମୁକ୍ତିଲାଭ କରିଥିଲା ।

ଅଭିନୟ
 ସୂର୍ଯ୍ୟକାନ୍ତ ସାମଲ
 ମାମା ସାମଲ
 ମନୋଜ ମିଶ୍ର
 ଅଶ୍ରୁମୋଚନ ମହାନ୍ତି
 ସ୍ମିତା ମହାନ୍ତି
 ଚୌଧୁରୀ ଜୟପ୍ରକାଶ ଦାସ
 ହରିହର ମହାପାତ୍ର
 ଚିନ୍ତାମଣି ବିଶ୍ୱାଳ
 ଶୁଭ୍ରାଂଶୁ ନାୟକ
 ବାପି ରାୟ
 ଜ୍ଞାନ
 ବ୍ଲାକ୍ ରବି
 ଶମ୍ଭୁ ଖୁଣ୍ଟିଆ
 ଲୀନା ସାମଲ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସଞ୍ଜୟ ସିତୁ । ସତ୍ୟାନନ୍ଦ ନାୟକ, ଦୀପକ, ବଣ୍ଟି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅସୀମା ପଣ୍ଡା, ତାରିକ୍ ଅଜିଜ୍, ଅର୍ପିତା ଚୌଧୁରୀ, ଶଶାଙ୍କ ଶେଖର, ଦୀପ୍ତିରେଖା ପାଢ଼ୀ, ମାମା ସାମଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ୨୦ ନଭେମ୍ବର ୨୦୨୨ରେ, କାର୍ତ୍ତିକ ପୂର୍ଣ୍ଣିମା ଦିନ ଲୋହିଆ ଏକାଡେମୀଠାରେ ଏହି କଥାଚିତ୍ରଟିର ଗୀତଗୁଡ଼ିକ ମୁକ୍ତିଲାଭ କରିଥିଲା ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଅବସର ବେଉରିଆ

ଅବସର ବେଉରିଆ ଓଡ଼ିଶାରେ ଜନ୍ମିତ ଜଣେ ଭାରତୀୟ ରାଷ୍ଟ୍ରଦୂତ ଥିଲେ । ସେ ଜାପାନରେ ଗୁରୁତ୍ୱପୂର୍ଣ୍ଣ ଭାରତୀୟ କୂଟନୈତିକ ମିଶନ, ପୂର୍ବତନ ସୋଭିଏତ ୟୁନିୟନ, ଆମେରିକା, ସଂଯୁକ୍ତ ଆରବ ଏମିରେଟ୍ସ, ମିଆଁମାର, ଶ୍ରୀଲଙ୍କା ଏବଂ ମାଡାଗାସ୍କର ଆଦି ସାତଟି ଦେଶରେ ରାଷ୍ଟ୍ରଦୂତ ଭାବେ କାର୍ଯ୍ୟ କରିଥିଲେ । ବିଭିନ୍ନ ଗୁରୁତ୍ୱପୂର୍ଣ୍ଣ କୂଟନୈତିକ କାର୍ଯ୍ୟ ମଧ୍ୟରେ ସେ ନନ-ଆଲାଇନମେଣ୍ଟ ଶିଖର ସମ୍ମିଳନୀ, ରାଜ୍ୟଗୋଷ୍ଠୀ ସରକାର ମୁଖ୍ୟ ସମ୍ମିଳନୀ ଏବଂ ଜି-୭୭ ସମ୍ମିଳନୀ ଇତ୍ୟାଦି ସମେତ ଦ୍ୱିପାକ୍ଷିକ ଏବଂ ବହୁପକ୍ଷୀୟ ଆନ୍ତର୍ଜାତୀୟ ଆଲୋଚନାରେ ଭାରତର ପ୍ରତିନିଧି ଦଳର ସଦସ୍ୟ ଭାବରେ ଯୋଗଦେଇଥିଲେ  । ସେ ଓଡ଼ିଶା ମହାବୋଧି ସୋସାଇଟିର ସଭାପତି ଭାବେ ଦାୟିତ୍ୱ ତୁଲାଇଥିଲେ । ସେ ପାଞ୍ଚଟି ପୁସ୍ତକ ରଚନା କରିବା ସହ ଓଡ଼ିଆ ଅଧ୍ୟୟନ ଏବଂ ଗବେଷଣା ଅନୁଷ୍ଠାନ ଆନୁକୁଲ୍ୟରେ ଏଆଇସିଟିଇ ପାଇଁ ୨୦ଟି ଇଞ୍ଜିନିୟରିଂ ପୁସ୍ତକକୁ ଓଡ଼ିଆ ଭାଷାରେ ଅନୁବାଦ କରିଥିଲେ । ଜଣେ ଚିତ୍ରଶିଳ୍ପୀ ଭାବରେ ସେ ଅନେକ ଜଣାଶୁଣା ଚିତ୍ରକଳା ସୃଷ୍ଟି କରିଥିଲେ । ତାଙ୍କର କଳାକୃତି ଲଳିତ କଳା ଏକାଡେମୀରେ ପ୍ରଦର୍ଶିତ ହେଉଛି । ସେ ଯତୀନ ଦାସ ସେଣ୍ଟର ଅଫ ଆର୍ଟ ସହ ମଧ୍ୟ ଜଡ଼ିତ ଥିଲେ । 

 ଜୀବନୀ 

 ଶିକ୍ଷା 
ସେ ରେଭେନ୍ସା କଲେଜ ଏବଂ ଉତ୍କଳ ବିଶ୍ୱବିଦ୍ୟାଳୟରେ ଶିକ୍ଷାଲାଭ କରିଥିଲେ । ଉଚ୍ଚଶିକ୍ଷା ପରେ ସେ ଅଧ୍ୟାପକ ଭାବରେ ଚାକିରି ଆରମ୍ଭ କରିଥିଲେ । ତା'ପରେ ଜଣେ ବ୍ୟାଙ୍କ ଅଧିକାରୀ ଥିଲେ । ପରେ ସେ ଭାରତୀୟ ବୈଦେଶିକ ସେବାରେ ଯୋଗଦେଇଥିଲେ । ଭାରତୀୟ ବୈଦେଶିକ ସେବାରୁ ଅବସର ନେବା ପରେ ସେ ଓଡ଼ିଶା ଫେରି ସାହିତ୍ୟ ରଚନା ଏବଂ ଅନ୍ୟାନ୍ୟ କାର୍ଯ୍ୟକଳାପରେ ଜଡ଼ିତ ଥିଲେ ।

 ଦେହାନ୍ତ 
୨୦୨୨ ମସିହା ନଭେମ୍ବର ୧୬ ତାରିଖରେ ଭୁବନେଶ୍ୱରଠାରେ ତାଙ୍କର ୮୦ ବର୍ଷ ବୟସରେ ଦେହାନ୍ତ ହୋଇଥିଲା ।

 ରଚନାବଳୀ 

 Bhitarkanika: The Mesmerising Mangrove (ଇଂରାଜୀରେ)
 From Myanmar to Madagascar (ଇଂରାଜୀରେ)

 ଆଧାର 

ଶ୍ରେଣୀ:ବୃତ୍ତି ଅନୁସାରେ ଓଡ଼ିଆ ଲୋକ
ଶ୍ରେଣୀ:ଭାରତୀୟ ପ୍ରଶାସକ
ଶ୍ରେଣୀ:୨୦୨୨ ମୃତ୍ୟୁ
ମେଜର ଧ୍ୟାନଚାନ୍ଦ ଜାତୀୟ ଷ୍ଟାଡିଅମ

ଲେଉଟାଣି ମେଜର ଧ୍ୟାନ ଚାନ୍ଦ ଜାତୀୟ ଷ୍ଟାଡିଅମ
ତିତ୍‌ଲି

ତିତ୍‍ଲି ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାତ କୁମାର ପ୍ରଧାନ ଓ ଶିଶିର ଚନ୍ଦ୍ର ଦାସ । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ନିର୍ଦ୍ଦେଶକ ଏସ୍.କେ. ମୂରଲୀଧରନ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ତୁଷାର କେ. ସିହ୍ନା ଓ ଦିବ୍ୟାସାନ୍ତା ମହାନ୍ତି । ମିହିର ଦାସ, ପ୍ରୀତିରାଜ ଶତପଥୀ, ପ୍ରତିଭା ପଣ୍ଡା, ଜୀବନ ପଣ୍ଡା, ହାଡ଼ୁ, ନୂପୁର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୨୨ ମସିହାର ସେପ୍ଟେମ୍ବର ୩୦ ତାରିଖରେ ଦୁର୍ଗାପୂଜା ସମୟରେ ଏହି କଥାଚିତ୍ରଟି ମୁକ୍ତିଲାଭ କରିଥିଲା ।

ଅଭିନୟ
 ତୁଷାର କେ. ସିହ୍ନା
 ଦିବ୍ୟାସାନ୍ତା ମହାନ୍ତି
 ମିହିର ଦାସ
 ପ୍ରୀତିରାଜ ଶତପଥୀ
 ପ୍ରତିଭା ପଣ୍ଡା
 ଜୀବନ ପଣ୍ଡା
 ହାଡ଼ୁ
 ନୂପୁର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ବସନ୍ତରାଜ ସାମଲ ଓ ପ୍ରେମ ଆନନ୍ଦ ଏହି କଥାଚିତ୍ରଟିର ଗୀତ ରଚନା କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଲୋକନାଥ ମିଶ୍ର (ରାଜନେତା, ୧୯୦୫ ଜନ୍ମ)

ଲୋକନାଥ ମିଶ୍ର (୧୯୦୫ - ୧୯୭୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ ଓ ସ୍ୱାଧୀନତା ପରେ ଲୋକ ସଭାର ସାଂସାଦ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ୧୯୪୬ ମସିହାରେ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ଦକ୍ଷିଣ ପୁରୀ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସ୍ୱାଧୀନତା ପରେ ୧୯୫୨ ଭାରତୀୟ ସାଧାରଣ ନିର୍ବାଚନରେ ସେପୁରୀ ଲୋକ ସଭା ନିର୍ବାଚନ ମଣ୍ଡଳୀରୁ ୧ମ ଲୋକ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଲୋକନାଥ ମିଶ୍ର ୧୯୦୫ ମସିହାର ଅଗଷ୍ଟ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଦାଶିବ ମିଶ୍ର ଓ ପତ୍ନୀଙ୍କ ନାମ ପାର୍ବତୀ ଦେବୀ ।

 ରାଜନୈତିକ ଜୀବନ 
ଲୋକନାଥ ମିଶ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ ଏବଂ ସ୍ୱାଧୀନତା ପରେ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ ।

 ମୃତ୍ୟୁ 
ଲୋକନାଥ ମିଶ୍ର ୧୯୭୫ ମସିହାରେ ମୃତ୍ୟବରଣ କରିଥିଲେ ।

 ଆଧାର 

ବାହାର ଲିଙ୍କ
 Official biographical sketch in Parliament of India website

ଶ୍ରେଣୀ:୧୯୦୫ ଜନ୍ମ
ଶ୍ରେଣୀ:୧୯୭୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧ମ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
କାୟାବରୋହଣ

କାୟାବରୋହଣ, ଅନ୍ୟ ନାମ କାର୍ବଣ, ବଡୋଦରା ଜିଲ୍ଲାର ଏକ ଗ୍ରାମର ନାମ ଯାହା ଭାରତର ଗୁଜରାଟ ପ୍ରଦେଶରେ ଅବସ୍ଥିତ । କାୟାବରୋହଣ ନାମକୁ ଲୋକମାନେ ଶ୍ରଦ୍ଧାରେ କାର୍ବଣ ନାମ ଦେଇ ଡାକନ୍ତି ।  ଏହା ଜାତୀୟ ରାଜପଥ ୮କିମି ଓ ବଡୋଦରାରୁ ୩୦ କିମି ଦୂରରେ ଅବସ୍ଥିତ । ଦ୍ୱିତୀୟ ଶତାବ୍ଦୀର ପଶୁପତି ଚିନ୍ତାଧାରାର ପ୍ରବକ୍ତା ଥିବା ଲକୁଳିଶଙ୍କ ଜନ୍ମ ସ୍ଥାନ ଅଟେ ଯିଏ ଶୈବ ଧର୍ମର Shaivite ପୁନରୁଦ୍ଧାରକ ଥିଲେ । ଲକୁଲିଶ ମନ୍ଦିର ନିମନ୍ତେ ସେହି ସ୍ଥାନଟି ଏକ ଧର୍ମ ସ୍ଥାନ ହୋଇଛି ।

ଇତିହାସ  

କାୟାବରୋହଣ ଏକ ପୁରାତନ ଟାଉନ ଓ ହିନ୍ଦୁ ମତରେ ଚାରି ଯୁଗରେ ଥିବା ବିଶ୍ୱାସ କରାଯାଏ । ପୁରାଣ କଥାନୁସାରେ ସେଠାର ପ୍ରଭୁ ଶିବ ନିଜର କାୟା ବଦଳେଇ ଏକ ବ୍ରାହ୍ମଣ ପିଲା ରୂପ ଧାରଣ କରିଥିବାରୁ ତାହାର ନାମ କାୟାବରୋହଣ ହୋଇଥିଲା । କାୟା ଅର୍ଥ ଶରୀର ଓ ଅବରୋହଣ ଅର୍ଥ ନିମ୍ନଗାମୀ, ମିଶି କାୟାବରୋହଣ ନାମ କରଣ ହୋଇଛି । ମୃତ୍ୟୁ ପରେ ସେହି ଶରୀର ଉଭେଇ ଯାଇଥିଲା । 
ସେହି ସ୍ଥାନରେ ବହୁତ ତମ୍ବା ମୁଦ୍ରା ମିଳିଛି । କାର୍ତ୍ତିକେୟଙ୍କ ବିଗ୍ରହ, ତାପସଙ୍କର ମୁଣ୍ଡ ଓ ଉମା ମହେଶ୍ୱରଙ୍କ ବିଗ୍ରହ ସେଠାରୁ ମିଳିଛି ଓ ତାହାକୁ ସ୍ଥାନୀୟ ସଂଗ୍ରହାଳୟରେ ରଖାଯାଇଛି ।

ଧାର୍ମିକ ମହତ୍ତ୍ୱ 
250px|thumb|right|କାୟାବରୋହଣ ମନ୍ଦିର

ଶିବ ପୂରାଣ ଅନୁସାରେ ଶିବଙ୍କର ୨୮ ତମ ଜନ୍ମର ଅବତାର ସ୍ଥାନ ହେଉଛି କାୟାବରୋହଣ । ପଶୁପତିଙ୍କର ଅନୁଗାମୀ ପାଶୁପତଙ୍କର, ଯେଉଁ ଏହି ସ୍ଥାନର ତାତ୍ପର୍ଯ୍ୟ ରହିଛି ଯେହେତୁ ଏହା ତାଙ୍କର ଏକ ଜନ୍ମ ସ୍ଥାନ । 
କାୟାବରୋହଣ ସ୍ଥାନରେ ବ୍ରହ୍ମେଶ୍ୱର ଜ୍ୟୋତିର୍ଲିଙ୍ଗ ମନ୍ଦିର ଅଛି  ଯାହାକୁ ମହର୍ଷି ବିଶ୍ୱାମିତ୍ର (Vishwamitra) ତିଆରି କରେଇଥିବା ଦାବି ହୋଇଛି ।  ଶିବଙ୍କ ଲକୁଳିଶ ଅବତାର ସମ୍ଭବି ମୁଦ୍ରାରେ ଶିବ ଲିଙ୍ଗ ସହିତ ଲୀନ ହୋଇଯାଇଛି ।

 ପ୍ରତ୍ନତାତ୍ତ୍ୱିକ ମହତ୍ତ୍ୱ     
thumb|Ancient site (Excavated) at Kayavarohan                                    
ଗ୍ରାମ ଚାରି ପାଖରେ ଥିବା ସ୍ଥାନର ପ୍ରତ୍ନତତ୍ତ୍ୱ ମହତ୍ତ୍ୱ ଥିବା ଜଣାଯାଏ । ସେହି ସ୍ଥାନକୁ ଖୋଲିବାଦ୍ୱାରା ଦ୍ୱିତୀୟ ଶତାବ୍ଦୀର ପୁରାତନ ସ୍ଥାପତ୍ୟ ଓ ଧ୍ୱଂସାବଶେଷ ମିଳିଛି । 
୧୧ଶ-୧୭ଶ ଶତାବ୍ଦୀରେ ବୈଦେଶିକ ଆକ୍ରମଣ ଯୋଗୁ କାର୍ବଣ ଶିବ ମନ୍ଦିର ନଷ୍ଟ ହୋଇଯାଇଛି । କିନ୍ତୁ ସୌଭାଗ୍ୟକୁ ଶିବ ଲିଙ୍ଗ ଏପର୍ଯ୍ୟନ୍ତ ତିଷ୍ଠି ରହିଛି । 
ଆଧ୍ୟାତ୍ମିକ ନେତା କୃପାଳବାନନ୍ଦ ସେହି ଲକୁଳିଶ ମନ୍ଦିର ଓ କରବନ ମନ୍ଦିରକୁ ଦ୍ୱାଦଶ ଶତାବ୍ଦୀର ଶେଷ ଭାଗରେ ପୁନର୍ନିମାଣ କରେଇଥିଲେ ।   
thumb|Prabhavali, dated 10-12th century, found from Kayavarohan. Now in Archaeological Museum of Kayavarohan.
ଅସଂଖ୍ୟ ହିନ୍ଦୁ ମୂର୍ତ୍ତି, ତମ୍ବା ମୁଦ୍ରା ଓ କ୍ୱେର୍ଣ ପ୍ରସ୍ତର (stone quern|) ସେହି କାୟୋବରୋହନରୁ ମିଳିଛି । ଏକ ତପସ୍ୱୀର ମୁଣ୍ଡ, କାର୍ତ୍ତିକେୟ ମୂର୍ତ୍ତି ଓ ଉମାମହେଶ୍ୱରଙ୍କର ବିଗ୍ରହ ମିଳିଛି । ଆର୍କିଓଲୋଜିକାଲ ସର୍ଭେ ଅଫ ଇଣ୍ଡିଆ କାର୍ବଣକୁ ଏକ ମୂଖ୍ୟ ଐତିହ୍ୟ ସ୍ଥାନର ମାନ୍ୟତା ଦେଇଛି । ଏଠାରେ ଏକ ସଂଗ୍ରହାଳୟ ମଧ୍ୟ ଅଛି ଯେଉଁଠାରେ ବିରଳ ସ୍ମୃତି ସବୁ ସାଇତି ରଖାଯାଇଛି ।

ଏହା ମଧ୍ୟ ଦେଖନ୍ତୁ
 
Karvan
Kayavarohan
The Karvan temple
 Wikimapia Location
 
 ଆଧାର

ଶ୍ରେଣୀ:ଗୁଜରାଟର ହିନ୍ଦୁ ମନ୍ଦିର
ମହିଷାସୁର (ଓଡ଼ିଆ କଥାଚିତ୍ର)

ମହିଷାସୁର ୨୦୨୨ ମସିହାରେ ଦୂରଦର୍ଶନ ଓ ଓଟିଟିରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ତରଙ୍ଗ ସିନେ ପ୍ରଡକ୍ସନ ବ୍ୟାନନରେ ନିର୍ମାଣ କରାଯାଇଥିଲା, ଯାହାର ପ୍ରଯୋଜନା କରିଥିଲେ ଅଜୟ ରାଉତ । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ବି. ଚନ୍ଦନ କୁମାର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମୃତ୍ୟୁଞ୍ଜୟ ସାହୁ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅର୍ଚ୍ଚିତ ସାହୁ । ବବି ମିଶ୍ର, ବିରଞ୍ଚି ନାରାୟଣ ନାୟକ, ପରାଗ ପଟ୍ଟନାୟକ, ଅଞ୍ଜନା ଦାସ, ରାଜା ଡି., ରାକେଶ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟି ୨୦୨୨ ମସିହାର ଅକ୍ଟୋବର ୫ ତାରିଖରେ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା ଏବଂ ୯ ଅକ୍ଟୋବର ୨୦୨୨ରେ ଦୂରଦର୍ଶନରେ ପ୍ରଦର୍ଶିତ ହୋଇଥିଲା ।

ଅଭିନୟ
 ଅର୍ଚ୍ଚିତା ସାହୁ
 ବବି ମିଶ୍ର
 ବିରଞ୍ଚି ନାରାୟଣ ନାୟକ
 ପରାଗ ପଟ୍ଟନାୟକ
 ଅଞ୍ଜନା ଦାସ
 ରାଜା ଡି.
 ରାକେଶ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଗୀତ ରଚନା କରିଥିଲେ । ତାରିକ୍ ଅଜିଜ୍ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଶ୍ରେଣୀ:ଓଟିଟିରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ପ୍ରେମରେ ରିସ୍କ ହେଲା ମୋତେ ଇସ୍କ

ପ୍ରେମରେ ରିସ୍କ ହେଲା ମୋତେ ଇସ୍କ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଞ୍ଜୟ କୁମାର ପାତ୍ର ଓ ଉମେଶ ସାହୁ । ରଜନୀ ରଞ୍ଜନ ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ନିର୍ଦ୍ଦେଶକ କେ. ମୂରଲୀକ୍ରିଷ୍ଣା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଶୈଳନ୍ଦ୍ର ସାମନ୍ତରାୟ ଓ ଦିବ୍ୟା ମହାନ୍ତି । ରତନ ମେହେର, ରବି ମିଶ୍ର, ଅଞ୍ଜନା ମିଶ୍ର, ଟୁଲୁ ଚୌଧୁରୀ, ଚିନ୍ତାମଣି ବିଶ୍ୱାଳ, ବିଜୟ, ଷଣ୍ଢ, ସୂର୍ଯ୍ୟନ ରଥ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟି ୨୦୨୨ ମସିହାର ଅକ୍ଟୋବର ୯ ତାରିଖରେ ମୁକ୍ତିଲାଭ କରିଥିଲା । ଓଡ଼ିଶାରେ ପ୍ରେକ୍ଷାଳୟ ନ ମିଳିବାରୁ ଏହାକୁ ଏକ କଲ୍ୟାଣ ମଣ୍ଡପରେ ମୁକ୍ତିଲାଭ କରାଯାଇଥିଲା । ନୟାଗଡ଼ ଜିଲ୍ଲାର ଓଡ଼ଗାଁଠାରେ ଥିବା ଏକ ସରକାରୀ କଲ୍ୟାଣ ମଣ୍ଡପରେ ଏହା ମୁକ୍ତିଲାଭ କରିଥିଲା, ଯେଉଁଠି ୩୦୦ ଦର୍ଶକ ବସିବା ପାଇଁ ବ୍ୟବସ୍ଥା ଥିବାବେଳେ ଦିନକୁ ୩ଟି ଶୋ'ର ଆୟୋଜନ କରାଯାଇଥିଲା । ପରବର୍ତ୍ତୀ ସମୟରେ ଏହା ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

ଅଭିନୟ
 ଶୈଳେନ୍ଦ୍ର ସାମନ୍ତରାୟ
 ଦିବ୍ୟା ମହାନ୍ତି
 ରତନ ମେହେର
 ରବି ମିଶ୍ର
 ଅଞ୍ଜନା ମିଶ୍ର
 ଟୁଲୁ ଚୌଧୁରୀ
 ଚିନ୍ତାମଣି ବିଶ୍ୱାଳ
 ବିଜୟ
 କାଳିଆ ଷଣ୍ଢ
 ଦୀପାଞ୍ଜଳି
 ସୂର୍ଯ୍ୟନ ରଥ
 ପ୍ରୀତିରାଜ ଶତପଥୀ (ଅତିଥି କଳାକାର)

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସଞ୍ଜୟ ପାତ୍ର ଓ ଶୀତୁ ରଥ । ସତ୍ୟାନନ୍ଦ ନାୟକ, ସଞ୍ଜୟ କୁମାର ପାତ୍ର, ଏମ୍‌ବିଜେ ବଣ୍ଟି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କ୍ରିଷ୍ଣା ବେଉରା, ଲିପ୍ସା ମହାପାତ୍ର, ଅସୀମା ପଣ୍ଡା, କୁଳଦୀପ ପଟ୍ଟନାୟକ, ଅର୍ପିତା ଚୌଧୁରୀ, ହ୍ୟୁମାନ ସାଗର, ସତ୍ୟଜିତ ପ୍ରଧାନ, ନଭ୍ୟା ଜ୍ୟୋତି, ସୁଶାନ୍ତ ମିଶ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ୧୧ ମାର୍ଚ୍ଚ ୨୦୨୨ରେ ଏହି କଥାଚିତ୍ରଟିର ଗୀତଗୁଡ଼ିକ ମୁକ୍ତିଲାଭ କରିଥିଲା ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ନାଗେଶ୍ଵର ଜ୍ୟୋତିର୍ଲିଙ୍ଗ

thumb|250px|right|ନାଗେଶ୍ୱର ଜ୍ୟୋତିର୍ଲିଙ୍ଗ 
right|thumb|250px|ଜଗେଶ୍ୱର ମନ୍ଦିର, ପୃଷ୍ଠା ଦେଶରେ ଦାରୁକବଣ, ପବିତ୍ର ଡେଓଧର ଜଙ୍ଗଲ 
ନାଗେଶ୍ୱର ଜ୍ୟୋତିର୍ଲିଙ୍ଗ ଏକ ପୌରାଣିକ ମନ୍ଦିର ଯାହାର ବର୍ଣ୍ଣନା ଶିବ ପୁରାଣରେ ଅଛି । ବାରଟି ଜ୍ୟୋତିର୍ଲିଙ୍ଗ ମଧ୍ୟରୁ ଏହା ଗୋଟିଏ । ଗୁଜରାଟର ଦ୍ୱାରକାରେ ଏହା ଅବସ୍ଥିତ 
।
 ଜ୍ୟୋତିର୍ଲିଙ୍ଗ 
ଶିବ ପୁରାଣ ଅନୁସାରେ ଏକଦା ସୃଷ୍ଟିକର୍ତ୍ତା ବ୍ରହ୍ମା ଓ ପାଳନକର୍ତ୍ତା ବିଷ୍ଣୁଙ୍କ ମଧ୍ୟରେ ‘କିଏ ବଡ଼’ ଏହି ପ୍ରସଙ୍ଗର ଯୁକ୍ତିତର୍କ ଲାଗିଲା । ତାଙ୍କୁ ପରୀକ୍ଷା କରିବା ନିମନ୍ତେ ତିନି ଲୋକକୁ ଶିବ ଏକ ଆଲୋକ ସ୍ତମ୍ଭରେ ପରିଣତ କରିଦେଲେ ଯାହାକୁ ଜ୍ୟୋତିର୍ଲିଙ୍ଗ (Jyotirlinga)କୁହାଗଲା । ବ୍ରହ୍ମା ବିଷ୍ଣୁ ଦୁହେଁ ଅଲଗା ଅଲଗା ଭାବରେ ସେହି ଆଲୋକ ସ୍ତମ୍ଭକୁ ମାପିବାକୁ ଲାଗିଲେ । ବ୍ରହ୍ମା ଉର୍ଦ୍ଧ୍ୱ ଦିଗକୁ ଯାଇ ତାହାର ଶେଷ ଅଂଶ ଦେଖି ଆସିଛନ୍ତି କହିଲେ ଯାହା ଏକା ମିଥ୍ୟା ଥିଲା ବୋଲି ମାନିଥିଲେ  । ବିଷ୍ଣୁ ନିମ୍ନ ଦିଗରେ ଗଲେ ଓ ଶେଷ ଭାଗ ଦେଖିନପାରି ସତ୍ୟ କଥା କହିଲେ । ଏହା ପରେ ଶିବ ଏକ ଦ୍ୱିତୀୟ ଜ୍ୟୋତିର୍ଲିଙ୍ଗ ସୃଷ୍ଟି ଭାବରେ ସୃଷ୍ଟି ହୋଇ ବ୍ରହ୍ମାଙ୍କୁ ଅଭିଶାପ ଦେଲେ ଏ ସେ କୌଣସି ପୂଜାରେ ସ୍ଥାନ ପାଇବା ଯୋଗ୍ୟ ରହିବେନି । ଜ୍ୟୋତିର୍ଲିଙ୍ଗ ଏକ ସୁପ୍ରିମ ଅଦୃଶ୍ୟ ବାସ୍ତବତା ଯେଉଁଥିରେ ଶିବ ସୃଷ୍ଟି ହୁଅନ୍ତି । ଶିବଙ୍କ ସେହି ଆବିର୍ଭାବ ସମୟକୁ ଜ୍ୟୋତିର୍ଲିଙ୍ଗ ସ୍ମରଣ କରାଏ । 

ପ୍ରଥମରୁ ୬୪ଟି ଜ୍ୟୋତିର୍ଲିଙ୍ଗ ଥିବା ବିଶ୍ୱାସ କରାଯାଏ । ଏମାନଙ୍କ ମଧ୍ୟରୁ ୧୨ଟି ବିଶେଷ ପବିତ୍ର ସ୍ଥାନ ବୋଲି ମନେ କରାଯାଏ ।  । ସେହି ବାରଟି ସ୍ଥାନ ଶିବଙ୍କର ଭିନ୍ନ ଭିନ୍ନ ନାମରେ ନାମିତ ହୋଇଛି । ସେହି ସ୍ଥାନରେ  ମୂଳ ଠାକୁର ହେଉଛନ୍ତି ଲିଙ୍ଗ ଯାହା ଅସୀମ ସ୍ତମ୍ଭକୁ ବୁଝାଏ ।Vivekananda Vol. 4  ବାରଟି ଜ୍ୟୋତିର୍ଲିଙ୍ଗ ଥିବା ସ୍ଥାନ ଯଥାକ୍ରମେ: ଗୁଜରାଟରେ ଥିବା ସୋମନାଥ ମନ୍ଦିର, ଶ୍ରୀଶୈଲମର ମଲ୍ଲିକାର୍ଜୁନ, ଉଜ୍ଜୟନୀ, ମଧ୍ୟପ୍ରଦେଶର ମହାକାଳେଶ୍ୱର, ମଧ୍ୟପ୍ରଦେଶର ଓଁକାରେଶ୍ୱର, ହିମାଳୟର କେଦାରନାଥ, ମହାରାଷ୍ଟ୍ରର ଭୀମଶଙ୍କର, ବାରାଣସୀର ବିଶ୍ୱନାଥ, ମହାରାଷ୍ଟ୍ରର ତ୍ର୍ୟମ୍ବକେଶ୍ୱର, ଦେଓଘରର ବୈଦ୍ୟନାଥ, ମହାରାଷ୍ଟ୍ରର ଅଉନ୍ଧ ନାଗନାଥ ମନ୍ଦିର, ରାମେଶ୍ୱରର ରାମନାଥ ସ୍ୱାମୀ, ଓ ଅଉରଙ୍ଗାବାଦର ଗ୍ରୀସନେଶ୍ୱର ମନ୍ଦିର ।

ଗୁଜରାଟର ଦାରୁକାବନମ ଜଙ୍ଗଲ ମଧ୍ୟରେ ନାଗେଶ୍ୱର ଜ୍ୟୋତିର୍ଲିଙ୍ଗ ଅବସ୍ଥିତ । 

କିମ୍ବଦନ୍ତୀ 

ଶିବ ପୁରାଣ ଅନୁସାରେ ଭାରତର ଏକ ଜଙ୍ଗଲର ପୁରାତନ ନାମ ହେଉଛି ଦାରୁକବଣ ଯେଉଁଠାରେ ନାଗେଶ୍ୱର ଜ୍ୟୋତିର୍ଲିଙ୍ଗ ଅବସ୍ଥିତ । ଏହି ଦାରୁକବଣ ପୁରାଣ ମାନଙ୍କରେ କାମ୍ୟକବନ, ଦୈତବଣ, ଓ ଦଣ୍ଡକବଣ ଭଳି ବିଭିନ୍ନ ନାମରେ ନାମିତ ହୋଇଛି । 

ଗମନାଗମନ 

ନିକଟବର୍ତ୍ତୀ ଏୟାରପୋର୍ଟ: ଜାମନଗର ଏୟାରପୋର୍ଟ । 
ରେଲ ଷ୍ଟେସନ: ଦ୍ୱାରକା ରେଲ ଷ୍ଟେସନ ଓ ଓଖା ରେଲ ଷ୍ଟେସନ
  
ଏହା ମଧ୍ୟ ଦେଖନ୍ତୁ 
 Jageshwar
 Aundha Nagnath Temple
 
ଆଧାର
 

ବାହ୍ୟ ଲିଙ୍କ
 Nageshvara Jyotirlinga , Indian GK
 Nageswar Archeology
 Nageswar Jyotirlinga Temple(Complete info)

ଶ୍ରେଣୀ:ଗୁଜରାଟର ହିନ୍ଦୁ ମନ୍ଦିର
ୱାଶିଂଟନ, ଡି.ସି.

ୱାଶିଂଟନ୍, ଡି.ସି., ୱାଶିଂଟନ୍ କିମ୍ବା ଡି.ସି ଭାବରେ ମଧ୍ୟ ଜଣାଶୁଣା, ଆମେରିକାର ରାଜଧାନୀ ଏବଂ ଫେଡେରାଲ୍ ଜିଲ୍ଲା ଅଟେ । ଏହା ପୋଟୋମାକ୍ ନଦୀର ପୂର୍ବ କୂଳରେ ଅବସ୍ଥିତ। ଏହି ସହର ଆମେରିକାର ପ୍ରଥମ ରାଷ୍ଟ୍ରପତି ଜର୍ଜ ୱାଶିଂଟନ‌ଙ୍କ ନାମାନୁସାରେ ନାମିତ ହୋଇଛି । ଏହା ଆମେରିକାର ସର୍ବାଧିକ ପର୍ଯ୍ୟଟକ ଆସୁଥିବା ସହର ମଧ୍ୟରୁ ଅନ୍ୟତମ, ୨୦୧୬ ମସିହାରେ ବାର୍ଷିକ ୨ କୋଟିରୁ ଅଧିକ ପରିଦର୍ଶକ ଆସିଥିଲେ |

ଯୁକ୍ତରାଷ୍ଟ୍ର ଆମେରିକାର ସମ୍ବିଧାନରେ କଂଗ୍ରେସର ସ୍ୱତନ୍ତ୍ର ଅଧୀନରେ ଏହାକୁ ଫେଡେରାଲ୍ ଜିଲ୍ଲା ଭାବେ ସ୍ୱୀକୃତି ଦିଆଯାଏ; ଏହା କୌଣସି ଆମେରିକୀୟ ରାଜ୍ୟର ଅଂଶ ନୁହେଁ| ଜୁଲାଇ ୧୬, ୧୭୯୦ରେ ଆବାସିକ ଅଧିନିୟମ ସ୍ୱାକ୍ଷର ହେବାଦ୍ୱାରା ଦେଶର ପୂର୍ବ ତଟ ନିକଟ ପୋଟୋମାକ୍ ନଦୀ କୂଳରେ ଅବସ୍ଥିତ ରାଜଧାନୀ ଅନୁମୋଦନ କରାଯାଇଥିଲା। 1791 ମସିହାରେ ୱାଶିଂଟନ୍ ସହର ପ୍ରତିଷ୍ଠିତ ହୋଇଥିଲା ଏବଂ 1800 ମସିହାରେ କଂଗ୍ରେସ ଏହାର ପ୍ରଥମ ଅଧିବେଶନ କରିଥିଲା। 1880 ଦଶକରୁ ସହରକୁ ଏକ ରାଜ୍ୟରେ ପରିଣତ କରିବାକୁ ଉଦ୍ୟମ ଚାଲିଛି, ଗତ କିଛି ବର୍ଷ ମଧ୍ୟରେ ଏହି ଗତିବିଧି ବୃଦ୍ଧି ପାଇଛି ଏବଂ 2021 ମସିହାରେ ଏକ ରାଜ୍ୟ ଗଠନ ବିଲ୍ ଲୋକ ସଭାରେ ପାରିତ ହୋଇଛି। 

2020 ଜନଗଣନା ଅନୁଯାୟୀ, ଏହାର ଜନସଂଖ୍ୟା 689,545 ଅଟେ, ଯାହାକି ଆମେରିକାର 23ତମ ଜନବହୁଳ ସହର | ଯୁକ୍ତରାଷ୍ଟ୍ର ଆମେରିକାର କେନ୍ଦ୍ର ସରକାରଙ୍କ ତିନୋଟି ଶାଖା; କଂଗ୍ରେସ (ବିଧାନ ସଭା), ରାଷ୍ଟ୍ରପତି (କାର୍ଯ୍ୟନିର୍ବାହୀ) ଏବଂ ସୁପ୍ରିମକୋର୍ଟ (ନ୍ୟାୟିକ) ଏହି ସହରରେ ଅବସ୍ଥିତ। ୱାଶିଂଟନ‌ରେ ଅନେକ ଜାତୀୟ ସ୍ମାରକୀ ଏବଂ ସଂଗ୍ରହାଳୟ ରହିଛି, ମୁଖ୍ୟତ ନ୍ୟାସନାଲ୍ ମଲ୍ ଆଖପାଖରେ ଅବସ୍ଥିତ |ଏହି ସହରରେ 177ଟି ବିଦେଶୀ ଦୂତାବାସ ଏବଂ ବହୁ ଆନ୍ତର୍ଜାତୀୟ ସଂଗଠନ, ଟ୍ରେଡ ୟୁନିଅନ, ଏବଂ ବୃତ୍ତିଗତ ସଙ୍ଗଠନର ମୁଖ୍ୟାଳୟ ଅଛି, ଯେପରିକି ବିଶ୍ୱ ବ୍ୟାଙ୍କ, ଆନ୍ତର୍ଜାତୀୟ ମୁଦ୍ରା ପାଣ୍ଠି, ଆମେରିକୀୟ ରାଜ୍ୟ ସଂଗଠନ, ନ୍ୟାସନାଲ୍ ଜିଓଗ୍ରାଫିକ୍ ସୋସାଇଟି, ଆମେରିକୀୟ ରେଡ୍ କ୍ରସ୍ ଇତ୍ୟାଦି |
ଆଧାର